

**"Шығыс Қазақстан облысының жер үсті көздеріндегі су ресурстарын пайдаланғаны үшін төлемақы ставкалары туралы" Шығыс Қазақстан
облыстық мәслихатының 2009 жылғы 21 желтоқсандағы № 17/225-IV шешіміне өзгеріс енгізу туралы**

Шығыс Қазақстан облыстық мәслихатының 2013 жылғы 11 желтоқсандағы № 17/201-V шешімі. Шығыс Қазақстан облысының Әділет департаментінде 2013 жылғы 26 желтоқсанда № 3135 болып тіркелді

      РҚАО-ның ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының 2008 жылғы 10 желтоқсандағы кодексінің 487-бабына, Қазақстан Республикасының 2003 жылғы 9 шілдедегі Су кодексінің 38-бабына, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабы 5-тармағына, «Жер үсті көздерінің су ресурстарын пайдаланғаны үшін төлемақыны есептеу әдістемесін бекіту туралы» Қазақстан Республикасы Ауыл шаруашылығы министрінің м.а. 2009 жылғы 14 сәуірдегі № 223 бұйрығына (Нормативтік құқықтық актілерді мемлекеттік тіркеу тізілімінде тіркелген № 5675) сәйкес, Шығыс Қазақстан облыстық мәслихаты **ШЕШТІ:**

      1. «Шығыс Қазақстан облысының жер үсті көздеріндегі су ресурстарын пайдаланғаны үшін төлемақы ставкалары туралы» Шығыс Қазақстан облыстық мәслихатының 2009 жылғы 21 желтоқсандағы № 17/225-IV шешіміне (Нормативтік құқықтық актілерді мемлекеттік тіркеу тізілімінде тіркелген № 2523, 2010 жылғы 1 ақпандағы № 16 «Дидар», 2010 жылғы 2 ақпандағы № 16 «Рудный Алтай» газеттерінде жарияланған) мынадай өзгеріс енгізілсін:

      аталған шешімнің қосымшасы осы шешімнің қосымшасына сәйкес жаңа редакцияда жазылсын.

      2. «Шығыс Қазақстан облысының жер үсті көздеріндегі су ресурстарын пайдаланғаны үшін төлемақы ставкалары туралы» 2009 жылғы 21 желтоқсандағы № 17/225-IV шешімге өзгеріс енгізу туралы» Шығыс Қазақстан облыстық мәслихатының 2013 жылғы 9 қазандағы № 14/167-V шешімінің күші жойылсын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Сессия төрағасы                            С. Солдатов*

*Шығыс Қазақстан облыстық*

*мәслихатының хатшысы                       Г. Пинчук*

Шығыс Қазақстан облыстық

мәслихатының

2013 жылғы 11 желтоқсандағы

№ 17/201-V шешіміне

қосымша

 **Шығыс Қазақстан облысының жер үсті көздеріндегі су ресурстарын**
**пайдаланғаны үшін төлемақы ставкалары**

|  |  |  |  |
| --- | --- | --- | --- |
| № | Арнаулы су пайдаланудың түрі | Өлшем бірлігі | Төлемақы
ставкалары,\* теңге |
| 1 | 2 | 3 | 4 |
| Ертіс өзені бассейні |
| 1 | Тұрғын-үй пайдалану және коммуналдық қызметтер | теңге/1000 тек.м | 77,3 |
| 2 | Өнеркәсіп, жылу энергетикасын қоса  | теңге /1000 тек.м | 222,3 |
| 3 | Ауыл шаруашылығы | теңге /1000 тек.м | 62,6 |
| 4 | Су көздерінен су алуды жүзеге асыратын тоған шаруашылықтары  | теңге /1000 тек.м | 62,6 |
| 5 | Су энергетикасы | теңге /1000 кВт.сағ. | 23,3 |
| 6 | Су көлігі | теңге /1000 т. км | 8,6 |
| Балқаш және Алакөл өзен мен көлдері бассейні |
| 7 | Тұрғын-үй пайдалану және коммуналдық қызметтер  | теңге/1000 тек.м | 71,2 |
| 8 | Өнеркәсіп, жылу энергетикасын қоса  | теңге /1000 тек.м | 196,5 |
| 9 | Ауыл шаруашылығы | теңге /1000 тек.м | 56,5 |
| 10 | Су көздерінен су алуды жүзеге асыратын тоған шаруашылықтары  | теңге /1000 тек.м | 54,0 |
| 11 | Су энергетикасы | теңге /1000 кВт.сағ. | 20,9 |
| 12 | Су көлігі | теңге /1000 т. км | 6,1 |

\*Ескерту: төлемақы ставкалары Қазақстан Республикасы Статистика агенттігінің жыл сайын жариялайтын, сәйкес жылдық инфляцияның ресми деңгейіндегі индексін ескере отырып есептеледі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК